CELEX: 31987D0333
Language: el
Date: 1987-06-12 00:00:00
Title: 87/333/ΕΟΚ: Απόφαση της Επιτροπής της 12ης Ιουνίου 1987 για τη βελτίωση της αποτελεσματικότητας των γεωργικών διαρθρώσεων το έτος 1986 στην Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31987D0333

87/333/ΕΟΚ: Απόφαση της Επιτροπής της 12ης Ιουνίου 1987 για τη βελτίωση της αποτελεσματικότητας των γεωργικών διαρθρώσεων το έτος 1986 στην Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 168 της 27/06/1987 σ. 0043 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιουνίου 1987  για τη βελτίωση της αποτελεσματικότητας των γεωργικών διαρθρώσεων το έτος 1986 στην Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (87/333/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25 παράγραφος 3,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 γνωστοποίησε τις νομοθετικές, κανονιστικές και διοικητικές διατάξεις που επισυνάπτονται στο παράρτημα της παρούσας απόφασης·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει αν εκπληρούνται οι όροι για τη χρηματοδοτική συμμετοχή της Κοινότητας, αφού λάβει υπόψη της το κατά πόσον συμβιβάζονται οι προαναφερθείσες νομοθετικές, κανονιστικές και διοικητικές διατάξεις με τον κανονισμό (ΕΟΚ) αριθ. 797/85, τους στόχους του εν λόγω κανονισμού, καθώς και την απαραίτητη συνοχή των διαφόρων μέτρων ·  ότι οι αναφερθείσες νομοθετικές, κανονιστικές και διοικητικές διατάξεις ανταποκρίνονται στους στόχους, τους όρους και τις διατάξεις του κανονισμού (ΕΟΚ) αριθ. 797/85· ότι είναι αιτιολογημένο το πόρισμα ότι εκπληρούνται οι όροι για τη χρηματοδοτική συμμετοχή της Κοινότητας σε εκείνα τα μέτρα που μπορούν να τύχουν ενίσχυσης σύμφωνα με τον εν λόγω κανονισμό·  ότι η Επιτροπή του ΕΓΤΠΕ γνωμοδότησε για τα χρηματοοικονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι νομοθετικές, κανονιστικές και διοικητικές διατάξεις που περιλαμβάνονται στο παράρτημα της παρούσας απόφασης και υποβλήθηκαν από την κυβέρνηση της Ομοσπονδιακής Δημοκρατίας της Γερμανίας σύμφωνα με τον κανονισμό (ΕΟΚ) αριθ. 797/85 εκπληρούν τους όρους για τη χρηματοδοτική ενίσχυση εκ μέρους της Κοινότητας το έτος 1986 των μέτρων εκείνων που μπορούν να τύχουν ενίσχυσης σύμφωνα με τον εν λόγω κανονισμό.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 12 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  ΠΑΡΑΡΤΗΜΑ  ΚΑΤΑΛΟΓΟΣ ΤΩΝ ΝΟΜΟΘΕΤΙΚΩΝ, ΚΑΝΟΝΙΣΤΙΚΩΝ ΚΑΙ ΔΙΟΙΚΗΤΙΚΩΝ ΔΙΑΤΑΞΕΩΝ ΠΟΥ ΕΦΑΡΜΟΣΤΗΚΑΝ ΣΤΗΝ ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ ΤΟ 1986 ΚΑΙ ΑΠΟΤΕΛΟΥΝ ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ ΑΠΟΦΑΣΗΣ  Ι. - Αρχές για την ενίσχυση των επενδύσεων μεμονωμένων επιχειρήσεων στη γεωργία και για την ενίσχυση αγροτικών οικισμών, στη διατύπωση της 18ης Απριλίου 1986.  - Αρχές για την ενίσχυση γεωργικών επιχειρήσεων σε μειονεκτικές περιοχές, στη διατύπωση της 18ης Απριλίου 1986.  - Αρχές για την ενίσχυση δασοκομικών δραστηριοτήτων, στη διατύπωση της 18ης Απριλίου 1986.  ΙΙ. Κατά ομοσπονδιακά κρατίδια (Land)  ΒΑΔΗ-ΒΥΡΤΕΜΒΕΡΓΗ  - Οδηγίες της 2ας Ιουλίου 1984 για την ενίσχυση της διεπιχειρησιακής χρησιμοποίησης μηχανικού εξοπλισμού μέσω κοινών φορέων, στη διατύπωση της 7ης Μαΐου 1985.  - Οδηγίες της 1ης Ιανουαρίου 1986 για την ενίσχυση των επενδύσεων στο πλαίσιο του περιφερειακού προγράμματος (οδηγίες Β), του Land της Βάδης-Βυρτεμβέργης.  - Οδηγίες της 20ής Οκτωβρίου 1981 σχετικά με τη χορήγηση επιδοτήσεων κλπ. για τον εκσυγχρονισμό αμπελώνων.  - Οδηγίες της 15ης Νοεμβρίου 1985 σχετικά με την προώθηση των επενδύσεων των γεωργικών επιχειρήσεων για την προστασία και τη βελτίωση του περιβάλλοντος (οδηγίες Γ).  - Οδηγίες της 17ης Οκτωβρίου 1986 για την ενίσχυση γεωργικών επιχειρήσεων σε ορεινές και ορισμένες μειονεκτικές περιοχές (εξισωτικό επίδομα).  ΒΑΥΑΡΙΑ  - Οδηγίες της 1ης Ιανουαρίου 1983 σχετικά με τους ειδικούς όρους για τη χρηματοδοτική ενίσχυση σύμφωνα με το άρθρο 6 παράγραφος 5 του νόμου για την προώθηση της βαυαρικής γεωργίας (φορείς κοινής χρήσης μηχανικού εξοπλισμού).  - Οδηγίες της 28ης Φεβρουαρίου 1983 σχετικά με τους ειδικούς όρους για τη χρηματοδοτική ενίσχυση σύμφωνα με το άρθρο 6 παράγραφος 5 του νόμου για την προώθηση της βαυαρικής γεωργίας (κέντρα για αγροτικούς βοηθούς και βοηθούς εκμεταλλεύσεων).  - Οδηγίες της 29ης Μαρτίου 1978 σχετικά με την ανανέωση των χωριών, στη διατύπωση της 1ης Οκτωβρίου 1983.  - Οδηγίες της 17ης Φεβρουαρίου 1984 και της 1ης Οκτωβρίου 1985 σχετικά με την εφαρμογή του προγράμματος χορήγησης γεωργικών δανείων στη βαυαρική γεωργία.  - Οδηγίες για την προώθηση των μέτρων διατήρησης των καλλιεργούμενων εκτάσεων στη διατύπωση της 1ης Αυγούστου 1985 (μέρη Β και Γ).  - Οδηγίες της 28ης Ιουνίου 1984 για την προώθηση των μέτρων περιβαλλοντόφιλης αποθήκευσης λιπασμάτων στις γεωργικές εκμεταλλεύσεις.  - Οδηγίες της 10ης Μαρτίου 1986 για τη χορήγηση εξισωτικών ενισχύσεων σε ορεινές περιοχές και στη μειονεκτική γεωργική περιφέρεια.  ΒΡΕΜΗ  - Οδηγίες της 9ης Ιανουαρίου 1975 για την προώθηση των γεωργικών εκμεταλλεύσεων στις μειονεκτικές περιοχές, στη διατύπωση του 1986.  ΑΜΒΟΥΡΓΟ  - Οδηγίες της 2ας Ιουνίου 1985 σχετικά με τη χορήγηση επενδυτικών ενισχύσεων στις γεωργικές εκμεταλλεύσεις.  - Οδηγίες της 11ης Ιουνίου 1986 για την προώθηση των επενδύσεων στη γεωργία (μέρος Β: προώθηση γεωργικών εκμεταλλεύσεων σε μειονεκτικές περιοχές).  ΕΣΣΗ  - Οδηγίες της 8ης Μαρτίου 1985 για τη χορήγηση από το Land της Έσσης ενισχύσεων σε κοινοπραξίες προώθησης της γεωργικής τεχνολογίας.  - Οδηγίες της 8ης Σεπτεμβρίου 1983 σχετικά με την προώθηση προγραμμάτων κοινοπραξιών στον τομέα της γεωργικής τεχνολογίας.  - Οδηγίες της 25ης Οκτωβρίου 1982 σχετικά με την προώθηση της παραγωγής και αξιοποίησης εναλλακτικών πηγών ενεργείας και την εξασφάλιση της κάλυψης των ενεργειακών αναγκών στη γεωργία.  - Οδηγίες της 17ης Ιουλίου 1985 στη διατύπωση της 22ας Αυγούστου 1986 σχετικά με την προώθηση γεωργικών εκμεταλλεύσεων σε μειονεκτικές περιοχές (οδηγίες για τους ορεσίβιους γεωργούς). ΣΑΞΟΝΙΑ  - Οδηγίες στη διατύπωση της 10ης Οκτωβρίου 1979 σχετικά με τη χορήγηση ενισχύσεων σε φορείς κοινής χρήσης μηχανικού εξοπλισμού.  - Οδηγίες της 29ης Μαΐου 1982 σχετικά με την προώθηση της χρησιμοποίησης βοηθών στις γεωργικές εκμεταλλεύσεις.  - Οδηγίες της 8ης Μαΐου 1985 σχετικά με τη χορήγηση ενισχύσεων στις γεωργικές εκμεταλλεύσεις για μέτρα περιορισμού των επιβαρύνσεων του περιβάλλοντος.  - Οδηγίες της 6ης Φεβρουαρίου 1986 σχετικά με τη χορήγηση ενισχύσεων για την προώθηση των γεωργικών εκμεταλλεύσεων σε μειονεκτικές περιοχές της Κάτω Σαξονίας (εξισωτική ενίσχυση).  ΒΟΡΕΙΑ ΡΗΝΑΝΙΑ-ΒΕΣΤΦΑΛΙΑ  - Οδηγίες της 12ης Απριλίου 1985 σχετικά με τη χορήγηση ενισχύσεων για επενδύσεις στην περιβαλλοντόφιλη ζωική παραγωγή.  - Οδηγίες της 7ης Ιουλίου 1986 σχετικά με τη χορήγηση ενισχύσεων για την προώθηση των γεωργικών εκμεταλλεύσεων στις ορεινές και ορισμένες μειονεκτικές περιοχές της Βόρειας Ρηνανίας-Βεστφαλίας (εξισωτική ενίσχυση).  ΡΗΝΑΝΙΑ-ΠΑΛΑΤΙΝΑΤΟ  - Διοικητική διάταξη της 3ης Απριλίου 1984 σχετικά με την ενίσχυση των φορέων κοινής εκμετάλλευσης μηχανικού εξοπλισμού και αλληλοβοηθείας επιχειρήσεων.  - Διοικητική διάταξη της 5ης Σεπτεμβρίου 1983 σχετικά με την προώθηση της ορθολογιστικής συγκρότησης οργανωμένων γεωργικών και δασοκομικών εκμεταλλεύσεων.  - Διοικητική διάταξη της 19ης Σεπτεμβρίου 1986 σχετικά με τη χορήγηση ενισχύσεων σε γεωργούς για επενδύσεις που στοχεύουν στον περιορισμό των επιβαρύνσεων του περιβάλλοντος.  - Διοικητική διάταξη της 3ης Ιουλίου 1986 σχετικά με την ενίσχυση των επενδύσεων σε γεωργικές εκμεταλλεύσεις για την κατασκευή και επέκταση ιδιόκτητων αποθηκών σιτηρών και ψυχανθών.  - Διοικητική διάταξη της 5ης Ιουνίου 1986 σχετικά με την προώθηση των γεωργικών εκμεταλλεύσεων στις μειονεκτικές περιοχές (εξισωτική ενίσχυση).  SAARLAND  - Οδηγίες της 5ης Ιουνίου 1973 σχετικά με την προώθηση της διεπιχειρισιακής συνεργασίας στη γεωργία.  - Οδηγίες της 1ης Σεπτεμβρίου 1972 στη διατύπωση της 17ης Δεκεμβρίου 1984 σχετικά με την επιδότηση των επιτοκίων για την ενίσχυση της γεωργίας.  - Οδηγίες της 13ης Ιουνίου 1986 του Υπουργού Οικονομικών σχετικά με τη χορήγηση εξισωτικής ενίσχυσης σε γεωργικές εκμεταλλεύσεις ορισμένων μειονεκτικών περιοχών.  SCHLESWIG-HOLSTEIN  - Οδηγίες της 17ης Δεκεμβρίου 1982 σχετικά με την προώθηση των έργων ανοικοδόμησης στους τομείς της εκτροφής βοοειδών και χοίρων (ενίσχυση των επενδύσεων από το Land του Schleswig-Holstein).  - Οδηγίες της 2ας Απριλίου 1985 σχετικά με την προώθηση των μέτρων για την περιβαλλοντόφιλη απόθεση ζωικών περιττωμάτων και τον περιορισμό της δυσοσμίας (πρόωθηση της προστασίας του περιβάλλοντος στη γεωργία).  - Οδηγίες της 18ης Φεβρουαρίου 1986 για την ενίσχυση των νέων γεωργών.  - Οδηγίες της 20ής Φεβρουαρίου 1981 στη διατύπωση της 6ης Φεβρουαρίου 1986 για την προώθηση της χρησιμοποίησης βοηθών γεωργικών εκμεταλλεύσεων.  - Οδηγίες της 9ης Ιουνίου 1985 για την προώθηση της δασοκομίας - πρόγραμμα ενίσχυσης από το Land του Schleswig-Holstein.  - Οδηγίες της 2ας Ιανουαρίου 1986 για την προώθηση οικιστικών μέτρων που εξασφαλίζουν το εισόδημα.  - Οδηγίες της 23ης Οκτωβρίου 1986 για την ενίσχυση γεωργικών εκμεταλλεύσεων σε μειονεκτικές περιοχές που αποτελεί κοινό στόχο στο πλαίσιο του προγράμματος «Βελτίωση της γεωργικής διάρθρωσης και της προστασίας των ακτών».